बिटिसिनि नैथि खोलोबनि बिसायख’थिआ 10 डिसेम्बराव खुंफुंजागोन। बिसाइख’थियाव बिजेपिआ कक्राझार जिल्लायावबो देरहासादगोन मिजिं लानानै दिनै 8 नं दतमा बियाबनि सिङाव थानाय हगमा बिलआव गोख्रों बिसायख’थि फोसावदिंनाय मेल खुंफुङो। बे हाबाफारियावनो आसामनि गोहो गोरा मन्थ्रि डः हिमन्त बिस्व शर्माआ बाहागो लानानै बुङोदि दिनै बागसा आरो उदालगुरि जिल्लायाव खुंफुंजालांनाय सेथि खोलोबनि बिसायख’थिआव भारतीय जनता पार्टिआ मोन 15 बियाबाव देरहासाद जागोन होन्नानै बुङो आरो 10 डिसेम्बराव खुंफुंजानो गोनां सिरां आरो कक्राझार जिल्लायाव बिजेपिआ देरहासादगोना रोखा होन्नानै बुंथियो।